ms en ms en id id id ms ms ms id en en id id ms ms ms id id ms ms id ms en
Remaja tunggang motosikal maut dilanggar kereta
November 14, 2020 4:00 pm
KOTA TINGGI – Seorang remaja lelaki maut selepas motosikal ditunggangnya terlibat kemalangan dengan sebuah kereta di Kilometer 36.5 Jalan Sungai Rengit-Kota Tinggi di sini hari ini.
Ketua Polis Daerah Kota Tinggi, Superintendan Hussin Zamora berkata, kemalangan pada jam 7.55 pagi tadi dipercayai berlaku semasa remaja berusia 15 tahun itu yang menunggang motosikal sendirian menyeberang jalan secara tiba-tiba.
“Motosikal remaja tersebut cuba menyeberang dari hentian Sungai Mai untuk ke Felda Papan Timur. Pemandu kereta Honda Accord dari arah Sungai Rengit menghala ke Kota Tinggi tidak sempat mengelak dan melanggar mangsa.
“Akibat kemalangan tersebut, penunggang motosikal berkenaan meninggal dunia di tempat kejadian manakala lelaki yang memandu kereta tidak mengalami kecederaan,” katanya dalam satu kenyataan di sini hari ini.
Beliau berkata, ujian air kencing ke atas pemandu kereta tersebut didapati negatif.
Menurutnya, kes disiasat mengikut Seksyen 41(1) Akta Pengangkutan Jalan 1987, jika sabit kesalahan boleh dipenjara minimum lima tahun dan maksimum 10 tahun serta denda RM20,000 hingga RM50,000.
“Ini termasuk hilang kelayakan memegang lesen memandu jika sabit kesalahan. Remaja itu pula tidak memiliki lesen menunggang motosikal,” katanya.
Berita penuh : https://www.sinarharian.com.my/article/109919/BERITA/Tragedi/Remaja-tunggang-motosikal-maut-dilanggar-kereta?fbclid=IwAR3slOQ2cK-GZZaW9rPyIMEb70hpZzYpSheSUqULhhcFPQj2w6jFlf4-A9E
Pelajar diperkosa di asrama sekolah ditonton rakan sendiri
Penumpang tumbuk kepala pramugara berdepan hukuman penjara 20 tahun
Bantu keluarga ‘rider’ dirempuh SUV, Founder Misi berjaya kutip RM142,634
Pelajar Malaysia ditahan di Mesir berjaya dibebaskan
Kenduri kahwin anak : Siasat Nik Abduh kerana salah guna kuasa, SPRM diberitahu
SPRM bongkar kartel monopoli tender projek MBSA
Polis tak boleh dakwa rakyat Malaysia ambil ganja di Thailand, kata peguam
Demi ‘perpaduan ummah’, Muhyiddin tak boleh paksa PAS pilih BN atau PN, kata Tuan Ibrahim
Tak adil salahkan UMNO atas pelbagai isu melanda negara, kata Azalina
Elak ikut arahan politik, SPRM tidak perlu letak dibawah Parlimen, kata Azam
© 2020 puteradaily.com. All rights reserved.